open-index/open-wikipedia-markdown huggingface dataset:
Jurij Ivanovič Onufrijenko

**Jurij Ivanovič Onufrijenko** (; ; * 6. február 1961, Riasnoje) je od apríla 1989 sovietsky/ruský kozmonaut, člen oddielu kozmonautov Strediska prípravy kozmonautov. Roku 1996 vzlietol na palube kozmickej lode Sojuz TM-23 ku stanici Mir na polročný kozmický let. Druhýkrát sa do vesmíru dostal v prvej polovici roku 2002, tentokrát na Medzinárodnú vesmírnu stanicu (ISS). Celkom vo vesmíre strávil 389 dní, 14 hodín a 47 minút. 

## Život
### Letec
Jurij Onufrijenko pochádza z dediny Riasnoje v Charkovskej oblasti. Narodil sa v robotníckej rodine. Má ukrajinský pôvod. Roku 1982 absolvoval Jejskú vojenskú vysokú leteckú školu. Potom slúžil v letectve na Ďalekom východe, celkom nalietal 800 hodín (245 v škole, 305 v aeronautike, 250 v CPK do októbra 1992), uskutočnil 54 zoskokov.  

### Kozmonaut
Roku 1988 sa uskutočnil ďalší, už desiaty nábor do oddielu kozmonautov Strediska prípravy kozmonautov J. A. Gagarina (CPK). Onufrijenko prešiel lekárskymi prehliadkami a 25. januára 1989 bol rozhodnutím Štátnej medzirezortnej komisie odporučený do oddielu kozmonautov CPK, formálne zaradený v CPK na pozícii kandidáta na kozmonauta bol 22. apríla 1989. Absolvoval dvojročnú všeobecnú kozmickú prípravu a 1. februára 1991 získal kvalifikáciu skúšobný kozmonaut. 

Od apríla 1991 sa pripravoval na let na Mir. V apríli 1994 bol vymenovaný za veliteľa tretej (rezervnej) posádky Základnej expedície 18 (EO-18, štart v marci 1995), teda zároveň aj záložnej posádky Základnej expedície 19 (EO-19, štart v júni 1995 ) a hlavnej posádky Základnej expedície 21 (EO-21). Najprv sa pripravoval v dvojici s Alexandrom Poleščukom, od apríla 1995 s Jurijom Usačovom. 

#### Prvý let
Do vesmíru Onufrijenko a Usačov odštartovali v lodi Sojuz TM-23 21. februára 1996, o dva dni sa spojili s Mirom. Prevzali stanicu od Základnej expedície 20 (Jurij Gidzenko, Sergej Avdejev, Thomas Reiter), ktorá sa 29. februára 1996 vrátila na Zem. K ruskej dvojici sa 24. marca pripojila Shannon Lucidová, priviezol ju pri svojej tretej návšteve raketoplán Atlantis. Expedícia 21 strávila na stanici šesť mesiacov, koncom augusta 1996 odovzdali Mir nástupcom zo Základnej expedície 22 a 2. septembra pristáli po 193 dňoch, 19 hodinách a 8 minútach letu.  

#### Druhý let
V júli 1997 bol vybraný za veliteľa záložnej posádky Expedície 1 a hlavnej posádky Expedície 3 na Medzinárodnú vesmírnu stanicu (ISS). Po reorganizácii posádok v októbri toho istého roku sa stal veliteľom záložnej posádky Expedície 2 a hlavnej posádky Expedície 4. 

Druhýkrát do vesmíru vzlietol 5. decembra 2001 na palube raketoplánu Endeavour (let STS-108), po spojení s ISS sa členovia Expedície 4 – Onufrijenko, Carl Walz a Daniel Bursch – na pol roka usadili na stanici. Na Zem ich odviezol opäť raketoplán Endeavour 19. júna 2002, členovia Expedície 4 strávili v kozme 195 dní, 19 hodín a 39 minút.  

V marci 2004 odišiel z oddielu kozmonautov, stal sa zástupcom náčelníka 1. správy v CPK.

## Referencie


## Zdroj

Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Kategória:Ruské osobnosti ukrajinského pôvodu
Oleg Valerievič Kotov

**Oleg Valerievič Kotov** (; * 27. október 1965, Simferopol) je bývalý ruský kozmonaut, ktorý bol od februára 1996 do mája 2016 členom oddielu kozmonautov Strediska prípravy kozmonautov J. A. Gagarina. V roku 2007 absolvoval polročný vesmírny let na Medzinárodnú vesmírnu stanicu (ISS) ako palubný inžinier Expedície 15. Neskôr sa zúčastnil ešte dvoch dlhodobých pobytov v rámci Expedície 22/23 a Expedície 37/38. Celkom vo vesmíre strávil 526 dní, 5 hodín a 1 minútu. Od roku 2011 je zástupcom náčelníka Strediska prípravy kozmonautov J. A. Gagarina. 

## Život
### Mladosť
Oleg Kotov pochádza zo Simferopolu na Kryme, narodil sa v rodine vojaka, je ruskej národnosti.  Roku 1988 absolvoval fakultu leteckej a kozmickej medicíny Vojensko-lekárskej akadémie S. M. Kirova v Leningrade. Potom nastúpil do Strediska prípravy kozmonautov J. A. Gagarina (CPK) v Hviezdnom mestečku. Tu sa podieľal na príprave kozmonautov, zabezpečoval ich výcvik v barokomore. Neskôr sa zaoberal problematikou vplyvu kozmického letu na ľudský organizmus a učil kozmonautov lekársko-biologickým experimentom.

### Kozmonaut
Roku 1993 požiadal o prijatie do oddielu kozmonautov. Ešte pred akceptovaním žiadosti sa začal zúčastňovať výcviku. Až 16. februára 1996 bol Medzirezortnou komisiou odporučený na prípravu a 7. júna 1996 sa napokon stal členom oddielu kozmonautov CPK. Absolvoval dvojročnú všeobecnú kozmickú prípravu a 18. marca 1998 získal kvalifikáciu kozmonaut-výskumník, v decembri 1999 mu bola priznaná vyššia kvalifikácia skúšobný kozmonaut. 

Od mája 1998 nahradil Jurija Šargina v záložnej posádke 26. základnej expedície na Mir (štart v auguste 1998). V marci až októbri 1999 pôsobil ako splnomocnenec CPK v NASA. V októbri 2000 sa stal členom záložnej posádky Expedície 6, ale v auguste 2001 bol nahradený Saližanom Šaripovom. V decembri 2002 sa stal náhradníkom 5. návštevnej expedície na ISS, po havárii raketoplánu Columbia boli posádky rozpustené. Od decembra 2003 bol náhradníkom Expedície 14, už za mesiac bol prevedený do záložnej posádky Expedície 13. V júli 2005 sa stal členom skupiny 15/16/17 (z ktorej boli sformované expedície príslušnej položky). V máji 2006 bol vymenovaný za člena posádky Expedícia 15. 

#### Prvý let
Do vesmíru vzlietol 7. apríla 2007 v Sojuze TMA-10 (kapitán lode) s Fiodorom Jurčichinom (palubný inžinier) a vesmírnym turistom Charlesom Simonyim. Členovia Expedície 15 – kapitán Fiodor Jurčichin a palubný inžinier Kotov prevzali stanicu od Expedície 14, ktorej dvaja členovia (Michael Lopez-Alegria a Michail Ťurin) so Simonyim po týždni pristáli sa v Sojuze TMA-9, pričom zvyšná členka Expedície 14 Sunita Williamsová prešla do novej posádky. V júni 2007 raketoplán Atlantis priviezol Claytona Andersona, ktorý nahradil Williamsovú. Počas letu Kotov dvakrát vystúpil do vesmíru, spolu na 11 hodín a 3 minúty. V októbri 2007 Jurčichin s Kotovom odovzdali stanicu následníkom z Expedície 16 a 21. októbra pristáli na Zemi.  

#### Po lete
V septembri 2008 bola oznámená nominácia Kotova do základnej posádky Expedície 22.

## Referencie

## Iné projekty

## Zdroj

Kategória:Ruskí kozmonauti
1. hokejová liga SR 2005/2006

**1. hokejová liga SR 2005/2006** bola trinástou sezónou 1. hokejovej ligy. Liga mala len 12 účastníkov. Víťazom súťaže sa stalo družstvo HC ’05 Banská Bystrica, ktoré vo finále play-off porazilo družstvo HKm Humenné 4:0 na zápasy v sérii hranej na 4. víťazné zápasy. Keďže však obe pôsobili ako B-tímy do baráže postúpilo tretie družstvo v celkovom poradí HC VTJ Topoľčany účasť v extralige proti MHC Martin si však nezískalo. Vypadávajúcim tímom sa stalo družstvo HK Levice. Liga sa v nasledujúcom ročníku rozšírila na 16. účastníkov. Postúpili tímy HK Ružinov 99 Bratislava, MHK Kežmarok, HK Lokomotíva Nové Zámky, HKm Detva, ktorá sa stala Zvolenskou farmou a dodatočne aj MHK Ružomberok.

## Základná časť

## Play-off
### Pavúk

### Štvrťfinále

* **[[HC ’05 Banská Bystrica]]** - HK Lietajúce Kone Prešov  **4:1**  (**2:1**, **5:0k**, 1:2, 4:1, **2:0**)
* **[[HC Topoľčany|HC VTJ Topoľčany]]** - MšHK Prievidza  **4:1**  (**3:0**, **6:1**, 3:7, 5:4sn, **3:1**)
* HK Spišská Nová Ves - **[[HK 95 Považská Bystrica]]**  **2:4**  (**3:2**, **0:5**, 2:3, 2:7, **5:3**, 3:5)
* **[[HKm Humenné]]** - ŠHK 37 Piešťany  **4:3**  (**11:3**, **8:2**, 2:5, 1:3, **3:1**, 4:5sn, **5:3**)

### Semifinále

* **[[HC ’05 Banská Bystrica]]** - HK 95 Považská Bystrica  **4:3**  (**3:2**, **5:3**, 0:2, 2:6, **3:5**, 4:2, **5:0**)
* HC VTJ Topoľčany - **[[HKm Humenné]]**  **1:4**  (**5:4**, **1:5**, 5:6sn, 2:3PP, **4:8**)

### Finále

* **[[HC ’05 Banská Bystrica]]** - HKm Humenné  **4:0**  (**5:3**, **5:1**, 4:2, 3:2)

### Baráž o postup

* **[[MHC Martin]]** - HC VTJ Topoľčany  **4:0**  (**4:1**, **2:1sn**, 9:3, 5:2)

### Baráž o udržanie

* HK Levice - **[[HK Ružinov 99 Bratislava]]**  **0:2** (**1:6**, 4:7) 

Kategória:Sezóny slovenskej hokejovej ligy
Kategória:Ľadový hokej v 2005
Kategória:Ľadový hokej v 2006
Kategória:1. hokejová liga SR
Vladimir Nikolajevič Dežurov

**Vladimir Nikolajevič Dežurov** (; * 30. júl 1962, Javas) bol od októbra 1987 do júla 2004 ruský kozmonaut, člen oddielu kozmonautov Strediska prípravy kozmonautov J. A. Gagarina. Roku 1995 vzlietol v Sojuze TM-21 na stanicu Mir na štvormesačný pobyt. Roku 2001 absolvoval druhý štvormesačný vesmírny let na Medzinárodnú vesmírnu stanicu (ISS) v Expedícii 3. Celkom vo vesmíre strávil 244 dní, 5 hodín a 30 minút. 

## Život
### Mladosť
Vladimir Dežurov pochádza z dediny Javas v Mordvianskej republike v Rusku, je ruskej národnosti. Roku 1983 absolvoval Charkovskú vojenskú vysokú školu. Potom slúžil v Tiraspole v 119. stíhacej leteckej divízii.

### Kozmonaut
Roku 1987 sa zúčastnil výberu do oddielu kozmonautov Strediska prípravy kozmonautov J. A. Gagarina (CPK). Dňa 26. marca 1987 bol Medzirezortnou komisiou odporučený na prípravu a 6. októbra 1987 sa stal členom oddielu kozmonautov CPK. Absolvoval dvojročnú všeobecnú kozmickú prípravu a 21. júla 1989 získal kvalifikáciu skúšobný kozmonaut. 

Začal sa pripravovať na lety na stanicu Mir. Do posádky bol zaradený až po piatich rokoch. V máji 1994 bol vymenovaný za veliteľa 18. základnej expedície (ďalší členovia boli Gennadij Strekalov a Norman Thagard). 

#### Prvý let
Do vesmíru vzlietol 14. marca 1995 v Sojuze TM-21. Základná expedícia 18 – Dežurov, Strekalov, Thagard prevzala stanicu od Základnej expedície 17, ktorej traja členovia – Alexander Viktorenko, Jelena Kondakovová a rekordman Valerij Poľakov (437 dní vo vesmíre) – po týždni pristáli so Sojuzom TM-20. Thagard bol prvý Američan s dlhodobým pobytom na Mire.  

#### Medzi letmi
Od marca 1997 pracoval v skupine predstaviteľov CPK v Johnsonovom vesmírnom stredisku v Houstone. V októbri 1997 bol menovaný do záložnej posádky Expedície 1 a hlavnej posádky Expedície 3 v programe ISS. 

#### Druhý let
Druhýkrát do vesmíru odštartoval 10. augusta 2001 v raketopláne Discovery (let STS-105). Expedícia 3 – kapitán Frank Culbertson, pilot Dežurov a palubný inžinier Michail Ťurin – prevzala stanicu od Expedície 2, ktorej členovia (Jurij Usačov, Susan Helmsová a James Voss) sa vrátili na Zem v raketopláne. Počas letu Dežurov štyrikrát vystúpil do otvoreného vesmíru. Členovia Expedícia 3 pristáli na palube raketoplánu Endeavour 17. decembra 2001.  

V júli 2004 odišiel z oddielu kozmonautov.

## Referencie



## Iné projekty

Kategória:Sovietski kozmonauti
Kategória:Ruskí kozmonauti
Kategória:Sovietski letci
Kategória:Ruskí letci
Strojová súčiastka

**Strojové súčiastky** alebo **súčiastky** sú menšie dielce, na ktoré sa delia časti stroja.

Každá časť stroja je malým uzavretým celkom. Jej úloha je odlišná od úloh ostatných častí. Preto i jej konštrukcia je odlišná a svojbytná (napr. traktor sa skladá z motora, spojky, prevodovky, atď). Každá časť stroja sa opäť delí na menšie dielce nazývané **súčiastky** (napr. spojka je časť stroja, skrutka je súčiastka spojky).

Strojové súčiastky a časti strojov sa delia z hľadiska ich funkcie do týchto základných skupín:

* Spojovacie súčiastky: skrutky, kolíky, kliny, perá, zverné spoje, nalisované spoje, nitové spoje, lepené spoje, spájkované spoje, zvary, pružné spoje
* Časti na prenášanie otáčavého pohybu: hriadele, ložiská, spojky
* Uloženia
* Potrubie: rúry, rúrky, fitingy, nákrutky, uzatváracie prístroje, príslušenstvo potrubia
* Utesňovanie súčiastok
* Mechanizmy: kinematické, hydraulické, pneumatické, automatické

## Zdroje
* Bartoš, Novák, Šlégl, *Časti strojov II-III*, Vydavateľstvo Alfa, Bratislava, 1972
Basketbal na Letných olympijských hrách 2008

**Basketbal na Letných olympijských hrách 2008** bol basketbalový turnaj v rámci multišportového podujatia Letných olympijských hier 2008, ktorý sa konal v Pekingu, v Číne v dňoch od 9.24. augusta 2008, za účasti 12 mužských a 12 ženských tímov. Basketbalový turnaj sa na hrách organizuje od roku 1936 a toto bolo jeho 17. vydanie. Všetky zápasy sa hrali v aréne Wukesong Indoor Stadium. Nováčikmi olympijského turnaja boli 3 družstvá žienBielorusko, Lotyšsko a Mali.

Svoj trinásty olympijský titul získalo družstvo mužov  po finálovom víťazstve nad . Ženský turnaj vyhrali rovnako  a získali svoj šiesty titul, keď vo finále zvíťazili nad .

## Kvalifikácia

;Muži
náhľad|Umiestnenie mužských tímov na LOH 2008

;Ženy
náhľad|Umiestnenie ženských tímov na LOH 2008

Pozn: Číslo v zátvorke udáva umiestnenie vo svetovom rebríčku FIBA v roku 2007.

## Aréna

## Výsledky
### Mužský turnaj
#### Základné skupiny
##### Skupina A

##### Skupina B

#### Play-off
##### Štvrťfinále

##### Semifinále

##### Stretnutie o 3. miesto

##### Finále

### Konečné poradie
náhľad|Zápas mužských družstiev medzi USA a Čínou

----

### Ženský turnaj

náhľad|Zápas ženských družstiev medzi USA a Českom
;Konečné poradie

## Referencie

## Iné projekty

## Externé odkazy
* LOH 2008 na oficiálnej stránke Medzinárodnej basketbalovej federácie  

## Zdroje
* Oficiálne výsledky LOH 2008 
* Turnaj mužov a žien LOH 2008 na archívnej stránke FIBA 
* Basketbalový turnaj mužov a žien LOH 2008 na stránke todor66.com 
* Basketbalový turnaj LOH 2008 na stránke sports-reference.com 
* Basketbalový turnaj mužov LOH 2008 na stránke linguasport.com /
* Basketbalový turnaj mužov LOH 2008 na stránke nba.com 
* Basketbalový turnaj žien LOH 2008 na stránke wnba.com 


Kategória:Basketbal v 2008
Kategória:Basketbal na Letných olympijských hrách
Lluís Companys i Jover

**Lluis Companys i Jover** (* 21. jún 1882, Tarros, † 15. október 1940, Barcelona) bol španielsky politik a právnik, stúpenec samostatnosti Katalánska, vodca strany  Esquerra Republicana de Catalunya. Od roku 1934 a po celú doba trvania občianskej vojny až do smrti v roku 1940 bol predseda Katalánskej Generalitat. Companys je katalánskym národným hrdinom, jeho meno nesie olympijský štadión v Barcelone.

Počas občianskej vojny stál na strane legálnej republikánskej vlády , v praxi teda opustil svoje snahy o samostatnosť Katalánska. Po prehranej vojne žil v emigrácii vo Francúzsku, avšak po obsadení Francúzska nemeckými vojskami, padol do rúk gestapa, ktoré ho vydalo vojsku generála Francisca Franca. Bol odsúdený vojenským tribunálom v Barcelone na smrť, proti ktorého rozsudku nebolo možné odvolanie. 15 októbra 1940 bol rozsudok vykonaný.

## Pozri aj
* Zoznam predsedov katalánskej Generalitat
* Generalitat de Catalunya

## Iné projekty

Kategória:Dejiny Katalánska
Kategória:Katalánski politici
Kategória:Popravení politici
Kategória:Popravení zastrelením
Pastiersky pes

**Pastiersky pes** bol pes, ktorý sa používal na ochranu stáda proti vlkom, medveďom ako aj proti zlodejom. 

Sú to psy s výškou v kohútiku nad 65 cm. Rozdiel medzi ovčiarskym psom a pastierskym psom bol práve v tom, že ovčiarsky pes sa využíval hlavne na prácu zo stádom, kým pastierske psy boli najmä na ochranu stáda. Aj pri starších fotkách alebo aj maľbách väčšinou na salaši boli dva druhy psov, menší na zaháňanie a udržiavanie po kope a väčší na ochranu. Pastierske psy boli v minulosti veľmi cenené a dobrý strážca sa nedal kúpiť. Mohli ste ho získať iba za mimoriadnu udalosť ako dar, za záchranu života, majetku alebo za veľmi cenené priateľstvo. Patria sem: 
* Slovenský čuvač
* Maremansko-abruzský pastiersky pes
* Pyrenejský horský pes
* Kaukazský ovčiak
* Šarplaninac
* Krašský pastiersky pes
* Stredoázijský pastiersky pes
* Anatolský pastiersky pes
* Atlaský pes
* Estrelský pastiersky pes
a všetky varianty švajčiarskych salašníckych psov: 
* Bernský salašnícky pes
* Entlebušský salašnícky pes
* Apenzelský salašnícky pes
* Veľký švajčiarsky salašnícky pes)
* Juhoruský ovčiak
* Podhalanský pastiersky pes
* Komondor
* Kuvazs.


Kategória:Pastierstvo
Ostnatý drôt

náhľad|Ostnatý drôt
**Ostnatý drôt** je druh drôtu, ktorý má ostré hrany alebo hroty umiestnené v pravidelných odstupoch pozdĺž jedného alebo viacerých nosných drôtov. Používa sa na stavbu lacných oplotení a ako dodatočná prekážka na vrchu múrov okolo strážených objektov. Je aj jedným zo základných prvkov opevnení používaných v zákopovej vojne v podobe drôtených zátarasov.

Osoba alebo zviera pokúšajúce sa prejsť cez alebo ponad ostnatý drôt zažije nepohodlie a pravdepodobne aj utŕži zranenie. Konštrukcia plota z ostnatého drôtu je jednoduchá a aj neskúsený človek zvládne postaviť dlhý úsek za pomerne krátky čas. Na jeho postavenie potrebujeme len nosné prvky (tyče, koly), ostnatý drôt a upínacie prvky (napr. svorky).

## Pozri aj
* Drôt
* Drôtené pletivo
* Drôtený plot
* Elektrický ohradník

## Iné projekty

Kategória:Ploty
Kategória:Opevnenie
Súčiastka

**Súčiastka** môže byť:
*(menšia) súčasť, čiastka, zložka
*strojová súčiastka

## Pozri aj
*elektronická súčiastka
Rozvojový program Spojených národov

**Rozvojový program Spojených národov** alebo **Rozvojový program OSN** (skratka **UNDP**, z angl. *United Nations Development Programme*) je zvláštna inštitúcia OSN vytvorená v roku 1966, ktorá zodpovedá za riadenie a koordináciu rozvojových projektov a poskytovanie technickej pomoci. Pomáha pri prieskume nerastných zdrojov, pri vyhodnocovaní priemyselného, obchodného a vývozného potenciálu, v transfere technológií, pri profesnom vzdelávaní a pri programoch ekonomického a sociálneho plánovania.

## Externé odkazy
* Domovská stránka

Kategória:OSN
Populačný fond Spojených národov

**Populačný fond Spojených národov** alebo **Populačný fond OSN** (*United Nations Population Fund*, skr. **UNFPA**) je fond OSN, ktorý vznikol v roku 1969 ako *United Nations Fund for Population Activities* (názov sa zmenil v roku 1987) pod správou Rozvojového fondu OSN. V roku prešiel pod správu Valného zhromaždenia OSN.

Program je rozdelený do štyroch oblastí, a to Arabské štáty a Európa, Ázia a Pacifik, Latinská Amerika a Karibik a subsaharská Afrika. Pracuje vo viac ako 140 krajinách, teritóriách a oblastiach.

## Externé odkazy
* Domovská stránka

Kategória:OSN
Zuzana Bartošová

**Zuzana Bartošová** (* 30. október 1946, Bratislava) je slovenská historička umenia, zameriava sa hlavne na moderné slovenské výtvarné umenie.

V rokoch 1964 – 1969 študovala dejiny umenia na Filozofickej fakulte Univerzity Komenského v Bratislave (školiteľ: doc. PhDr. Radislav Matuštík, CSc.), diplomová práca *Ilustrácia generácie 2. svetovej vojny*.

Dizertačnú prácu „Neoficiálna slovenská výtvarná scéna 70. a 80. rokov XX. storočia“ obhájila na Univerzite Palackého v Olomouci v Česku.

## Kariéra
*1970 – 1990 Slovenská národná galéria, kustódka zbierky sochárstva 20. storočia
*1990 – 1992 riaditeľka Slovenskej národnej galérie
*1992 – 1998 Fakulta humanistiky Trnavskej univerzity, prednášky *Dejiny výtvarného umenia 20. storočia*
*1993 – 2000 prezidentka Slovenskej sekcie AICA
*1993 – koncipuje zbierku Prvej slovenskej investičnej skupiny v Bratislave
*1998 – pracuje ako vedecká pracovníčka v Ústave dejín umenia SAV v Bratislave
*2005 – vedie Nadáciu súčasného slovenského výtvarného umenia v Bratislave

Zaoberá sa výtvarným umením 20. storočia, prevažne tematikou neoficiálneho umenia 70. a 80. rokov 20. storočia na Slovensku, v ktorej patrí medzi svetovú špičku. Je členkou AICA (International Association of Art Critics) a UHSS (Umeleckohistorická spoločnosť Slovenska).

## Externé odkazy
*Životopis na stránke LCA
*Publikačná činnosť na stránke SAV

Kategória:Slovenskí historici umenia
Kategória:Generálni riaditelia Slovenskej národnej galérie
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy
Svetová poštová únia

thumb|Vlajka UPU

**Svetová poštová únia**, zriedkavejšie prekladané ako **Univerzálna poštová únia** alebo (vzhľadom na starší názov organizácie nevhodne) **Všeobecná poštová únia** (skratka **UPU**, , ) je medzinárodná organizácia, ktorá koordinuje poštové politiky medzi členskými krajinami, a teda svetový poštový systém. Každá členská krajina súhlasí s rovnakou sadou podmienok na zabezpečenie medzinárodných poštových záväzkov. Sídlo UPU je vo švajčiarskom Berne, Európska rada UPU sídli v Bratislave. Založená bola 9. októbra 1874 v Berne pod názvom *Všeobecná poštová únia*, od roku 1878 má súčasný názov.

## Iné projekty

## Externé odkazy
* Oficiálna stránka

Kategória:Špecializované agentúry OSN
Kategória:Pošta
Kategória:Organizácie založené v 1874
Porsche Tennis Grand Prix

**Porsche Tennis Grand Prix** je oficiálny názov turnaja hraného od roku 2009 vždy na jar v nemeckom Stuttgarte. Do roku 2008 sa turnaj hrával v októbri.

Je to profesionálny ženský turnaj kategórie Premier Tournaments na okruhu WTA Tour založený v roku 1978. 

Víťazka v dvojhre má na výber medzi finančnou odmenou alebo športovým automobilom značky Porsche.

## Finálové zápasy
### Dvojhra

### Štvorhra

## Externé odkazy
*Oficiálna stránka


Kategória:Tenisové turnaje v Nemecku
Kategória:Šport v Stuttgarte
Emil Skákala

Ing. **Emil Skákala** (* 6. august 1922, Leopoldov – † 27. júl 1990, Bratislava) bol slovenský krasokorčuliar, predseda Krasokorčuliarskeho oddielu Slovan Bratislava, predseda Československého krasokorčuliarskeho zväzu v Prahe, medzinárodný rozhodca v tancoch na ľade, zástupca Československa v ISU, International Skating Union, riaditeľ ZARES, Záhradníctvo a rekreačné služby mesta Bratislavy, vládny splnomocnenec pre Wiener Internationale Gartenschau WIG 1964.

## Životopis
Detstvo prežil v Leopoldove. Ako desaťročný sa presťahoval do Bratislavy. Vyštudoval učiteľskú a obchodnú akadémiu. Počas štúdia sa venoval aktívne  krasokorčuľovaniu. Najskôr ako pretekár v kategórii jednotlivcov, neskôr v párovej jazde a napokon v tancoch na ľade. Jeho partnerkou bola legendárna Hilda Múdra. Zúčastnil sa niekoľkých Majstrovstiev Slovenska a ČSSR, získal titul Majster Slovenska a Moravy, Akademických majstrovstiev sveta v Špindlerovom Mlýne a v Davose. Po skončení aktívnej činnosti získal kvalifikáciu trénera a rozhodcu prvej triedy. Rozhodoval na Majstrovstvách Európy a Majstrovstvách sveta v krasokorčuľovaní. Viac než 30 rokov pôsobil v zodpovedných funkciách:
*Predseda krasokorčuliarskeho oddielu Slovan Bratislava
*Predseda Slovenského krasokorčuliarskeho zväzu
*Predseda Československého krasokorčuliarskeho zväzu v Prahe

Aj jeho zásluhou vyrástlo v tom čase na Slovensku mnoho talentovaných a úspešných krasokorčuliarov a trénerov. Patria medzi nich Karol Divín, Eva Grožajová, Marian Filc, Júlia Golonková, Liana Drahová, Vlachovská, Bartošievič, Diana Skotnická a Martin Skotnický, Ondrej Nepela, Miroslav Šoška a Jozef Sabovčík.

Popri zamestnaní študoval na Vysokej škole ekonomickej v Bratislave, ktorú úspešne ukončil v roku 1950. Nastúpil do ZARESu ako plánovač. Roku 1952 sa stal riaditeľom ZARESu. Tu pôsobil 3 desiatky rokov, až kým roku 1982 neodišiel do dôchodku.

V období jeho riaditeľovania bola Bratislava kvitnúcou oázou najmä na jar, keď na námestiach a uliciach rozkvitlo státisíce tulipánov. Bol zakladateľom medzinárodnej kvetinovej výstavy Flóra Bratislava.

Bol iniciátorom mnohých krasokorčuliarskych súťaží, ako napr. Veľká cena SNP, Veľká cena Bratislavy, ľadovej revue To je moja melódia a Poďte s nami. V tomto období boli častými hosťami Bratislavy ľadové revue Wiener Eisrevue a Holiday on Ice.

## Ocenenia
**Zlatý odznak ISU* 
**Vyznamenanie za zásluhy o výstavbu*
**Rad práce*
**Čestný občan mesta Leopoldov in memoriam*

## Externé odkazy
* Historický kalendár: Emil Skákala
* História Slovenského krasokorčuliarskeho zväzu
* Bratislavské Noviny: 36. Mesto Bratislava malo aj vlastné vinice a víno
* Bratislavské Noviny: Je tu opäť výstava kvetín Flóra Bratislava
* Pravda: V krasokorčuliarskom zväze nastal palácový prevrat, šéfkou je Hrachovcová
* Mesto Nitra: Pred 31. ročníkom
* SME: Bratislava sa po dvadsiatich ôsmich rokoch opäť zaskvela

Kategória:Slovenskí krasokorčuliarski tréneri
Kategória:Česko-slovenskí krasokorčuliarski tréneri
Kategória:Osobnosti z Leopoldova
Derek Riggs

**Derek Riggs** (* 13. február, 1958 Portsmouth, Anglicko) je súčasný britský umelec, ktorého mediálne najznámejším počinom bolo vytvorenie maskota pre heavy metalovú skupinu Iron Maiden. Jeho meno bolo "Eddie" a je na obálkach väčšiny ich albumov. 

Je tiež známy pre spoluprácu so skupinou Gamma Ray.

Kategória:Narodenia v 1958
Kategória:Britskí umelci
Jan Morávek (futbalista)

**Jan Morávek** (* 1. november 1989, Praha) je český futbalista, ktorý hráva na pozícii vysunutého stredopoliara. V súčasnosti je hráčom nemeckého klubu Schalke 04, kam prestúpil z Bohemians 1905 v lete 2009 a zmluvu tu podpísal na štyri roky. Je považovaný za talent českého futbalu.

## Referencie


Kategória:Narodenia v 1989
Kategória:Českí futbalisti
Kategória:Hráči Bohemians 1905
Kategória:Hráči FC Schalke 04
Jan Morávek

**Jan Morávek** môže byť:
* český futbalista, pozri Jan Morávek (futbalista)
* český historik a kronikár, pozri Jan Morávek (historik)
* český spisovateľ, pozri Jan Morávek (spisovateľ)
* český herec, pozri Jan Morávek (herec)

Morávek, Jan
Súdne lekárstvo

**Súdne lekárstvo** alebo **forenzná medicína** je samostatný odbor v systéme medicínskych vied. Je jedným z najstarších špeciálnych medicínskych odborov a historicky sa vyvinul z lekárskej kriminalistiky. Rozoberá, vysvetľuje a zodpovedá otázky lekárskej a biologickej povahy, teda aplikuje medicínske poznatky pre potreby práva a zdravotníctva. Pomáha tak riešiť najmä skutkové a dôkazové otázky. Objektívny súdnolekársky nález je často podkladom pre vysvetlenie pôvodu a príčiny tohto nálezu. 
   
Súdne lekárstvo je praktickým medicínskym odborom dávaným na uroveň klinických disciplín. Vo svojej práci používa a využíva metódy a poznatky rôznych odvetví lekárskej vedy, akými sú napr. patológia, biochémia, hematológia, traumatológia, resuscitácia, genetika, mikrobiológia, farmakológia atď., má však aj vlastné špecifické metódy, napr. dopravnú medicínu a výskum alkoholu, využíva aj iné prírodné vedy (analytická chémia, entomológia). 
   
Súdne lekárstvo má značný interdisciplinárny dosah a okrem iného je úzko späté s právnou sústavou a najmä s medicínskym právom. Má významné preventívne zameranie proti mnohým negatívnym spoločenským javom (kriminálne násilie, dopravná a pracovná nehodovosť, samovražednosť, alkoholizmus, drogová závislosť a pod.).

## Literatúra
* TESAŘ, Jaromír. *Soudní lékařství*. Praha: Avicenum, 1977.
* HIRT, Miroslav a kol. *Soudní lékařství*. Brno: Masarykova univerzita, 2008.
* PFEIFFER, Hans. *Mrtví vypovídají: soudní lékařství ve službách pravdy*. Praha: Panorama, 1986.
* FERLLINI, Roxana. *Němý svědek*. Praha: Mladá fronta, 2007.
* SAUKKO, Pekka; KNIGHT, Bernard. *Knight’s forensic pathology*. Boca Raton: CRC Press/Taylor & Francis Group, 2016.


Kategória:Medicínske odbory
Václav Rabas (organista)

**Václav Rabas** (* 14. august 1933, Dolní Bezděkov, Česko – † 20. apríl 2015, Pardubice, Česko) bol český organista a pedagóg.

Absolvoval konzervatórium a Akadémiu múzických umení v Prahe (prof. Jiří Reinberger). 

Zvíťazil na medzinárodných súťažiach (napríklad 1. cena súťaže konzervatórií Česko-Slovenska v roku 1951, 1. cena z festivalu Pražská jar 1958) a bol profesorom na pražskej HAMU a pardubickom konzervatóriu (študenti: Aleš Bárta, Pavel Svoboda). V roku 1989 získal titul Národný umelec.

## Referencie

## Zdroje
* Hudobný slovník 

Kategória:Českí organisti
Kategória:Českí pedagógovia
Kategória:Česko-slovenskí národní umelci
Kategória:Poslanci česko-slovenského Federálneho zhromaždenia
Purple Haze

**„Purple Haze“** je pieseň Jimiho Hendrixa zložená v roku 1966. Nahratá a vydaná bola o rok neskôr ako singel v Spojenom kráľovstve a USA. Objavila sa na debutovom albume Are you Experienced skupiny The Jimi Hendrix Experience. Pieseň sa stala akýmsi "prototypom psychedelickej drogovej piesne šesťdesiatych rokov" a často je označovaná ako jedna z najlepších Hendrixových piesní, pre niektorých je tiež jeho "signature song".
Pieseň vznikla údajne po tom čo Chas Chandler, jeho manažér, počul hrať Hendrixa v zákulisí riff a chcel aby k tomu napísal text. Text bol pravdepodobne napísaný v šatni v klube "Upper Cut Club" v roku 1966.

Singel vyšiel v Spojenom kráľovstve 17. marca 1967 (pod číslom 604001) a v rebríčkoch sa umiestnil na 39. mieste (vrchol dosiahol na tretej priečke, pričom sa v rebríčkoch udržal štrnásť týždňov). V USA vyšiel 19. júna toho istého roku, kde v rebríčkoch obsadil 65. miesto.

V roku 2005 časopis Q zaradil "Purple Haze" na prvé miesto v jeho zozname 100 najlepších gitarových piesní. Časopis Rolling Stone pieseň umiestnil na 17. miesto ich rebríčku "500 Greatest Songs of All Time". Austrálska hudobná stanica MAX zaradila túto skladbu na 17. miesto ich "Rock Songs: Top 100".

## Referencie

## Externé odkazy
*"Purple Haze" naživo v Berkeley z roku 1970
*recenzia na Allmusic.com 

## Zdroj

Kategória:Piesne Jimiho Hendrixa
Kategória:Single z 1967
Kategória:Piesne z 1967
Kategória:Heavymetalové piesne
Kategória:Piesne o drogách
Rudolf Pribiš

**Rudolf Pribiš** (* 19. marec 1913, Rajec – † 3. júl 1984, Bratislava) bol slovenský sochár a výtvarný pedagóg, významný predstaviteľ slovenského umenia 20. storočia a socialistického realizmu v sochárstve.

## Štúdium
[náhľad|Pamätník obetiam vojny, [Žilina]]
[náhľad|bronzové dvere na [Slavín (Bratislava)|Slavíne]]
Študoval na meštianskej škole (1923) a na gymnáziu v Trenčíne (19241931). Podľa rodinnej tradície (otec bol pernikár) sa vyučil za medovníkara. Začiatkom 30. rokov odišiel študovať medicínu do Prahy (19311933), ale nakoniec sa rozhodol pre výtvarné umenie. Navštevoval Odbor kreslenia ČVUT (1934) a potom neskôr Akadémiu výtvarných umení (19351937), kde študoval pod vedením Prof. Otakara Španiela (18811955). 

Počas rokov 19391940 pokračoval v štúdiu na Oddelení kreslenia SVŠT v Bratislave, a súčasne sa venoval profesionálnej umeleckej tvorbe. Od roku 1945 dostal príležitosť organizovať výtvarný život na Slovensku a od roku 1950 pedagogicky pôsobil na novozaloženej Vysokej škole výtvarných umení (VŠVU) v Bratislave, kde bol v rokoch 19631968 a 19711974 aj rektorom.

## Tvorba
Venoval sa medailérskej tvorbe, napríklad pre vysoké školy tvoril rektorské a dekanské insígnie. Je najvýznamnejším predstaviteľom medailérskej tvorby na Slovensku. Tvoril aj monumentálne a komorné sochy. V rokoch 19751982 úzko spolupracoval s architektom Eugenom Kramárom, s ktorým výtvarne dotvoril námestia v Rajci, Rajeckých Tepliciach, Starej Turej a Prievidzi. 

V roku 1936 získal II. cenu Akadémie výtvarných umení na výstave poslucháčov akadémie v Prahe za reliéf *Pitva*. O rok neskôr získal I. cenu za reliéf „Na pláži“. Za reliérne bronzové dvere na Slavíne získal v roku 1970 titul „Laureát štátnej ceny Klementa Gottwalda“ a o rok neskôr titul národný umelec.

## Kritika
Rudolf Pribiš patril spolu s Jánom Kulichom, Ladislavom Berákom a Tiborom Bártffayom k najvýraznejším predstaviteľom tzv. socialistického realizmu v sochárstve. Tzv. socialistický realizmus slúžil vládnucej KSČ ako politický nástroj formovania „pracujúcich más“.

## Vybrané diela
### Sochy
* *Súsošie oslobodenia Žiliny*, 1955, Sad SNP, Žilina
* *Pomník padlým v SNP*, Námestie slobody, Prievidza (spolu s architektom Štefanom Lukačovičom)
* *Pomník oslobodenia* Dolný Kubín
* reliéfne bronzové dvere obradnej siene Pamätníka sovietskej armády na Slavíne
* *Žena po kúpeli*, Rajecké Teplice
* 19651966 *Odpočívajúca* plastika v parku Dudinciach
* 1979 *Pamätník osloboditeľov*, Stará Turá
* *Pamätník SNP*, Námestie SNP, Rajec
* Reliéf na rodičovskom hrobe, Rajec

### Reliéfna tvorba
* Transfúzna stanica v Bratislave (1958)
* Stredná poľnohospodárska a priemyselná škola J. A. Gagarina v Bernolákove (1959)
* Československé veľvyslanectvo v Pchjongjangu (1960-61) 
* reliéfna kompozícia na nádvorí Múzea SNR v Myjave 
* pamätná tabuľa Romualda Zaymusa na farskej budove v Bytčici

## Externé odkazy
* 

## Zdroje
* 
* 

## Iné projekty

Kategória:Slovenskí sochári
Kategória:Česko-slovenskí národní umelci
Kategória:Osobnosti z Rajca
Kategória:Slovenskí medailéri
Sophie Monková

**Sophie Charlene Akland Monková**, rodená **Sophie Monková** (* 14. december 1979) je austrálska speváčka, herečka a príležitostná modelka.

## Biografia
Narodila sa v Anglicku, ale jej rodičia sa presťahovali do Gold Coast v štáte Queensland v Austrálii. Bola členkou ženskej popovej skupiny Bardot, neskôr začala sólovú kariéru. Vydala album *Calendar Girl*. Ako herečka hrala vo filmoch *Strašná haluz*, *Klik - život na diaľkové ovládanie* a *Sex and Death 101*.

Monkovej profesionálna hudobná kariéra začala v roku 1999, keď zareagoval na jeden inzerát, ktorý hľadal dievčatá spevácky a tanečne nadané dievčatá. Bol to inzerát pre nápad vytvoriť dievčenskú skupinu na účinkovanie v austrálskej mutácii reality show *Pop Idol* (u nás Slovensko hľadá superstar). Po viacerých výberových kolách sa Sophie stala členkou skupiny, ktorá bola nazvaná Bardot. Krátko po rozpade Bardot, Monková začala pracovať na svojej sólovej kariére. Vydala svoj prvý singel „Inside Outside“, ktorý neskôr vyšiel na albume s názvom *Calendar Girl*.

## Diskografia
;Štúdiové albumy
* *Calendar Girl* (2003)

;Single
* „Inside Outside“ (2002)
* „Get the Music On“ (2003)
* „One Breath Away“ (2003)

## Filmografia
* *Životný príbeh Natalie Woodovej* (2004) … Marilyn Monroe
* *London* (2005) … Lauren
* *Strašná haluz* (2006) … Andy
* *Klik - život na dialkove ovládanie* (2006) … Stacey
* *Sex and Death 101* (2007) … Cynthia Rose
* *Jarní prázdniny* (2009) … Mason
* *Hory zalité krví* (2009) … Alexa
* *Murder World* (2010) … Brooke
* *Hard Breakers* (2010) … Lindsay Greene

## Iné projekty

## Externé odkazy
* Oficiálna stránka  
* 
* Sophie Monk  na ČSFD

Kategória:Austrálske popové speváčky
Kategória:Austrálske speváčky elektronickej hudby
Kategória:Austrálske filmové herečky
Kategória:Austrálske modelky
Kategória:Osobnosti z Londýna
Kategória:Austrálske osobnosti anglického pôvodu
Tibor Gáll

**Tibor Gáll** (* 2. august 1930, Košice – † 13. november 2021) bol slovenský maliar a grafik.

## Životopis
Tibor Gáll žil a tvoril v Košiciach. Po úspešnom absolvovaní grafickej špeciálnej školy Vincenta Hložníka na bratislavskej Vysokej škole výtvarných umení sa definitívne sa usadil v roku 1956. Spočiatku sa venoval najmä grafickej tvorbe. V rokoch 19611999 pôsobil ako pedagóg na *Katedre výtvarnej výchovy* Filozofickej fakulte UPJŠ v Prešove. Od roku 1964 sa začal významnejšie venovať maliarstvu.

V začiatkoch svojho pôsobenia sa intenzívne venoval knižnej ilustrácii. Je autorom monumentálno-dekoratívnych diel vytvorených rôznymi technikami, z ktorých sú najviac významné farebnou kvalitou – artprotisy. Prvú výstavu mal v roku 1955 na VII. krajskej výstave. Samostatne predstavil výsledky svojej práce na zhruba 30 výstavách. Výstava vo Východoslovenskej galérii v roku 2015 obsahovala súbor 200 diel.

## Referencie

## Externé odkazy
* 

Kategória:Slovenskí maliari
Kategória:Slovenskí grafici
Kategória:Absolventi Vysokej školy výtvarných umení v Bratislave
Kategória:Osobnosti z Košíc
Kategória:Vyučujúci na Filozofickej fakulte Univerzity Pavla Jozefa Šafárika v Košiciach
In memoriam

**In memoriam** je ustálený latinský výraz, ktorý doslova znamená *„na pamäť“* alebo *„na pamiatku“*, a používa sa v zmysle *„posmrtne“*, napríklad pri udeľovaní vyznamenania a ocenení už zosnulým osobám. Časté je v prípade vojakov, policajtov, hasičov a pod. ktorí zahynú pri výkone služby. Niektoré krajiny majú dokonca aj špeciálne vyznamenania a ocenenia, ktoré sa udeľujú výhradne *in memoriam*, za obetovanie vlastného života. Formu ocenenia má aj ich posmrtné povýšenie do vyššej hodnosti. Posmrtne však môžu byť udelené napríklad aj akademické tituly.

Kategória:Latinské výrazy
Kategória:Ocenenia
OGC Nice

**Olympique Gymnaste Club de Nice-Côte d'Azur,** (**OGC Nice**) je francúzsky futbalový klub hrajúci prvú najvyššiu francúzsku ligu. Bol založený 19. júla 1904. Sídli v meste Nice. Domáce zápasy hráva na štadióne Allianz Riviera.

## Úspechy
* **[[Ligue 1]]**
** **Víťazi (4): ** 1951, 1952, 1956, 1959.
* **[[Ligue 2]]**   1948, 1965, 1970, 1994.
** **Víťazi (4): ** 
* **[[Coupe de France]]**
** **Víťazi (3): ** 1952, 1954, 1997.

## Iné projekty

## Externé odkazy
*Oficiálna webstránka (fr)

Kategória:Francúzske futbalové kluby
Kategória:Futbalové kluby založené v 1904
Ještěd

[náhľad|Vrchol spolu s [Ještěd (hotel a vysielač)|vysielačom.]]
**Ještěd** () je vrch v severných Čechách v Česku, ktorý leží na juh od mesta Liberec. Na vrchole sa nachádza televízny vysielač Ještěd s rozhľadňou v technistickom architektonickom štýle. V jeho dolnej časti sa nachádza hotel spolu s reštauráciou. Na vrchol premáva dvojkabínková visutá lanová dráha.

Pod vrcholom sa nachádza Horní Hanychov, mestská časť Liberca. Od roku 1995 je masív Ještědu súčasťou Prírodného parku Ještěd (). Pred výstavbou vysielača na vrchole stál veľký kríž. Ještědské kríže majú svoju históriu od roku 1737, posledný stál do roku 1990. Jeho predchodca bol v 80. rokoch 20. storočia tajne odrezaný, údajne na pokyn vtedajšieho komunistického predsedu národného výboru v Liberci.

## Vysielač

## Lyžiarske stredisko
Lyžiarske stredisko na Ještěde leží vo výške 540 V roku 2009 sa v Liberci konali Majstrovstvá sveta v severskom lyžovaní, ktorých skokanská časť sa odohrávala v Ještědskom areáli.

## Galéria

Súbor:Starý Ještěd.jpg|Ještěd približne v roku 1961
Súbor:Jeschken 1900.jpg|Ještěd približne v roku 1900
Súbor:Ještěd, horní stanice lanové dráhy.jpg|Horná stanica lanovej dráhy s výhľadom na mesto Liberec


## Iné projekty

Kategória:Lyžiarske strediská v Česku
Kategória:Vrchy v okrese Liberec
Kategória:Tisícovky v Česku
Karen Blixenová

Barónka **Karen Blixenová** (* 17. apríl 1885 – † 7. september 1962) celým menom *Karen von Blixen-Finecke* rodená *Karen Dinesen* bola dánska spisovateľka. 

Svoje diela písala v dánčine a angličtine pod pseudonymom Isak Dinesen. Jej najznámejšie dielo, memoáre *[[Spomienky na Afriku]]* (*Out of Africa*) opisuje jej zážitky zo života v Keni. Kniha bola pod rovnomenným názvom v roku 1985 sfilmovaná (Spomienky na Afriku, Sydney Pollack).

## Iné projekty

Kategória:Dánski spisovatelia
Kategória:Osobnosti na dánskych bankovkách
Nedokončená pyramída

**Nedokončená pyramída v Záwíja al-Arján** alebo **Bakova pyramída** sa nachádza neďaleko Vrstvenej pyramídy pri dedine Záwíja al-Arján () v Egypte.

Podľa dochovaných stavebných značiek nie je možné presne určiť majiteľa pyramídy, ale použitý materiál a spôsob výstavby ju kladú do obdobia 4. dynastie, presnejšie medzi Snofrua, príp. Rachefa a Menkaureho. Dochované nápisy umožňujú nejednoznačný výklad, čo vytvára niekoľko hypotéz o jej staviteľovi: mohol ním byť Nebka, Neferkare, Vehemka alebo Radžedefov syn Baka, resp. Nebkare, Baufre či Džedefhor.

## Pyramída a jej výskum
thumb|242px|Axonometria otvorených vnútorných priestorov pyramídy.
Jej pozostatky tvorí veľká jama, ktorá mala byť dnom subštruktúry pyramídy, tj. podlahou zostupnej chodby a pohrebnej komory. V priestore komory sa našiel nezvyčajný oválny žulový sarkofág. Pokiaľ by bola stavba dokončená, mala by podobné rozmery ako Rachefova pyramída.

Stavbu v druhej polovici 19. storočia skúmal Alexandre Brasanti. Dnes sa dajú rozoznať pozostatky kamennej ohrady pyramídového komplexu a predpokladá sa pri ňom rozľahlé pohrebisko. Celý komplex sa však v súčasnosti nachádza v areáli vojenského priestoru, čo znemožňuje jeho ďalší archeologický výskum.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 
* 





Kategória:Pyramídy v Egypte
Tatran Handball Arena

**Tatran Handball Arena** je športová hala v Prešove. Je domovským stánkom hádzanárskeho klubu HT Tatran Prešov.Kapacita haly je 3 870 miest na sedenie. V blízkosti haly je bezplatné parkovisko pre 100 automobilov.

Hala je hlavne využívaná na hádzanú, avšak konajú sa v nej aj iné športové podujatia, koncerty, výstavy, veľtrhy a kongresy.
Súbor:Slovakia Presov 885.JPG
Súbor:Mestská hala Prešov 18 Slovakia5.jpg
Súbor:Mestská hala Prešov 18 Slovakia4.jpg


## Iné projekty

## Externé odkazy

* HT Tatran Prešov - informácie o hale na webe klubu

Kategória:Športové haly na Slovensku
Kategória:Stavby v Prešove
Kategória:Šport v Prešove
Kategória:HT Tatran Prešov
Kategória:Architektúra z 1978
HC Košice v sezóne 2007/2008

**[[HC Košice]] v sezóne [[Slovnaft extraliga 2007/2008|2007/2008]]** hrali 15. sezónu v najvyššej slovenskej hokejovej súťaži. V tejto sezóne sa klub prebojoval až do finále, v ktorom prehral so Slovanom Bratislava 3:4 na zápasy.

## Sezóna
### Káder
**Tréneri**
*  Ján Šterbák (* 11. jún 1952)
*  Anton Tomko (* 4. august 1963)

V priebehu sezóny:

*  Rostislav Čada (* 31. máj 1954)
*  Anton Tomko (* 4. august 1963)

### Zmeny v Kádru
#### Pred sezónou

#### Počas sezóny

### Liga
#### Zápasy Základnej časti
V základnej časti sa Košice stretli s každým súperom dvakrát doma a dvakrát vonku, okrem tímu Slovensko 20, s ktorým odohrali len po jednom zápase.V 23. a 34. kole mali voľno.

#### Tabuľka po Základnej časti

#### Zápasy Nadstavbovej časti

V nadstavbe sa HC Košice stretol raz doma a raz vonku s tímami, ktoré obsadili dolné priečky v tabuľke.

#### Tabuľka po nadstavbovej časti

#### Play-off
##### Zápasy




##### Pavúk

#### Štatistiky hráčov
**Zdroj:** eurohockey.com, Slovenský zväz ľadového hokeja
##### Hráči v poli

##### Brankári

## Referencie

## Externé odkazy
* hckosice.sk(oficiálna stránka)
* hckefans.blog.cz - HC Košice - Pride of East
* Hokej.sk 
* Slovenský zväz ľadového hokeja
* eliteprospects.com
* cs.wikipedia.org 

Kategória:Ľadový hokej v 2007
Kategória:Ľadový hokej v 2008
Kategória:Sezóny HC Košice
The Wind Cries Mary

**„The Wind Cries Mary“** je pieseň skupiny The Jimi Hendrix Experience vydaná 5. mája 1967 ako tretí singel. Pieseň položená v F durovej stupnici, pričom gitarové sólo je prevažne hrané v F durovej pentatonike je považovaná za dobrú ukážku psychedelického blues-rocku. V Anglicku sa stala jednou z prvých Hendrixových hitov, nahratá bola po skončení improvizovaného hrania () piesne „Fire“. Časopis Rolling Stone zaradil skladbu na 370. miesto svojho zoznamu 500 najlepších piesní všetkých čias.

V USA bola pieseň prvýkrát vydaná v júni 1967 ako B strana k skladbe „Purple Haze“ a neskôr na albume Are You Experienced.

Pieseň údajne vznikla keď sa Hendrix pohádal s jeho vtedajšou priateľkou Kathy Etchinghamovou ohľadom jej varenia. Po tom čo naštvaná odišla z bytu, Hendrix napísal "The Wind Cries Mary", kde Mary bolo jej prostredné meno. Billy Cox, ktorý bol basgitarista Band of Gypsys a Hendrixov dlhoročný priateľ však uviedol, že Jimiho ovplyvnil Curtis Mayfield.

## Coververzie
* Jamie Cullum vydal remake piesne "The Wind Cries Mary" na jeho albume "*Twentysomething*"
* gitarista Marc Ribot vydal coververziu na "*Rootless Cosmopolitans*" albume
* Xavier Rudd nahral verziu na album "*To Let*"
* pieseň "Mademoiselle Mabry" na albume Milesa Davisa je prerobená verzia "The Wind Cries Mary" od Gila Evansa
* Richie Sambora nahral pieseň na B stranu jeho singlu "Ballad of Youth" a na soundtrack filmu Dobrodružstvá Forda Fairlanea (pri jeho nahrávke pozmenil záver piesne kde spieva "and the wind cries...Jimi", ako poctu Hendrixovi)
* Cassandra Wilson prevzala pieseň a vydala ju na albume "*Crossing Jordan*"
* skupina The Bobs spravila a cappella verziu piesne, ktorú možno nájsť na ich albume "*The Bobs Cover The Songs of...*"
* coververzia skladby sa objavila na albume "*In a Metal Mood: No More Mr. Nice Guy*" od Pata Boona
* John Mayer tiež prebral skladbu
* coververziu možno počuť na albume Yula Andersona - "*Dream Away*".
* skupina Widespread Panic prebrala skladbu niekoľkokrát na ich živých vystúpeniach

## Odkazy

Kategória:Piesne z 1967
Kategória:Piesne Jimiho Hendrixa
Survivors

***Survivors*** je britský sci-fi televízny program, produkovaný spoločnosťou BBC. Seriál je remake staršieho televízneho seriálu Survivors (1975-1977), vytvorený Terry Nationom, ktorý ukazuje správanie skupiny ľudí, ktorí prežili celosvetovú epidémiu smrtiacej chrípky.

## Dej

Smrteľný vírus zasahuje Zem a ľudstvo stojí pred najväčšou skúškou vo svojej histórií. Každý človek bez ohľadu na svoje náboženstvo alebo farbu pleti je ochromený, najskôr nenápadne vyzerajúcou chrípkovou epidémiou, ktorá sa rozrastá do obrovských rozmerov a vymiera 90% ľudstva. Len mala hŕstka, tých čo odolali chrípke sa snaží prežiť..

## Obsadenie
* Julie Graham ako Abby Grant
* Max Beesley ako Tom Price
* Paterson Joseph ako Greg Preston
* Zoe Tapper ako Dr. Anya Raczynski
* Nikki Amuka-Bird ako Samantha Willis
* Phillip Rhys ako Al Sadiq
* Chahak Patel ako Najid Hanif
* Robyn Addison ako Sarah Boyer

## Budúcnosť
Druhá séria seriálu bola odvysielaná začiatkom roka 2010. Stanica BBC sa zatiaľ nevyjadrila o pokračovaní seriálu a prípadnej 3. sérii.
Buddy Holly

**Buddy Holly**, vlastným menom **Charles Hardin Holley**, (* 7. september 1936, Lubbock, Texas, USA – † 3. február 1959, Clear Lake, Iowa) bol americký spevák, skladateľ, jeden z priekopníkov rokenrolu. Napriek tomu, že jeho úspech trval iba rok a pol pred jeho smrťou pri havárii lietadla, podľa názoru kritika Bruce Edera je Holly „jedna z najtvorivejších osobností ranných čias éry rock and rollu“. Jeho dielo bolo inšpiráciou pre jeho súčasníkov, ale aj nasledujúce generácie hudobníkov vrátane The Beatles, The Beach Boys, The Rolling Stones, či Boba Dylana, a ovplyvnilo ďalšie smerovanie populárnej hudby.

Bol prvou osobnosťou, ktorú v roku 1986 uviedli do *[[Rock and Roll Hall of Fame|Rokenrolovej siene slávy]]*. V roku 2004 časopis *[[Rolling Stone]]* dal Hollyho na 13.&nbsp;miesto zoznamu *[[The Fifty Greatest Artists of All Time|50 najväčších umelcov všetkých čias]].* 

3. februára 1959 zahynul pri leteckom nešťastí neďaleko Clear Lake v Iowe. Na palube s ním boli aj rock’nrollové hviezdy Ritchie Valens a Jiles Perry Richardson (The Big Bopper). Toto nešťastie neskôr Don McLean označil vo svojej piesni *American Pie* ako „*The Day the Music Died*“ – deň, kedy zomrela hudba.

## Diskografia
Počas svojho života vydal Buddy Holly iba tri albumy, no mal nahraných toľko piesní, že vydavateľstvo Coral Records z nich dokázalo ešte desať rokov po jeho smrti vydávať nové albumy a single, ktoré mali rôznu technickú kvalitu. Niektoré mali štúdiovú úroveň, niektoré boli skôr domácimi nahrávkami. Tie najjednoduchšie Hollyho hudobné ukážky boli do kvality komerčných diel upravované dodatočným pridaním hudobného sprievodu štúdiových hudobníkov. Najlepšie z nich boli často považované za jeho posmrtné single.

Dva albumy Buddy Hollyho sa nachádzajú v zozname *[[The 500 Greatest Albums of All Time|500 najlepších albumov všetkých čias]]*, ktorý v novembri 2003 uverejnil časopis *[[Rolling Stone]]*. Jeho debutový album *[[The "Chirping" Crickets|The „Chirping“ Crickets]]* je na 421.&nbsp;mieste, kompilácia 20 Golden Greats je 92.&nbsp;pozícii.

Na počesť Buddy Hollyho vyjde 28. júna 2011 kompilácia ''Rave On Buddy Holly'', na ktorej spolupracovali Patti Smith, Paul McCartney, Lou Reed, ako aj Graham Nash, Julian Casablancas či Cee Lo Green.

### The Crickets
* 1957 – *[[The "Chirping" Crickets]]*

### Buddy Holly
* 1958 – *[[Buddy Holly (album)|Buddy Holly]]*
* 1958 – *[[That'll Be the Day]]*

#### Kompilácie
* 1959 – *[[The Buddy Holly Story]]*
* 1960 – *[[The Buddy Holly Story, Vol. 2]]*

## Referencie
 

## Iné projekty
 

Kategória:Rockoví speváci USA
Kategória:Rockoví gitaristi USA
Kategória:Rockoví klaviristi USA
Kategória:Rockoví huslisti USA
Kategória:Osobnosti z Texasu
Kategória:Obete leteckých nehôd